hu hu hu hu hu hu hu hu hu hu hu da de hu hu hu hu hu hu da hu hu da hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu de hu hu oc fr fr hu tt fr fr hu af fr fr et oc fr fr hu oc en sv is en fr sv hu ca fr sv hu fr fr hu en is en hu ja is de is es sv fr is en is en is en da fr is sv is de is it is en is pt da en hu hu en de en fr it en es en sv en ja fr en de pt en hu de fr fr fr fr fr en fr da de fr fr fr fr fr fr fr fr da de fr en fr fr fr fr fr da de fr fr fr fr fr fr fr da de fr en fr fr fr fr da de fr fr fr fr fr fr fr fr da de en fr fr fr fr fr fr fr fr fr da fr fr fr fr fr fr fr fr da de fr fr fr fr fr fr fr ru da de fr fr fr fr pl fr da de fr fr fr fr en fr da de fr fr fr fr fr fr da de fr fr fr fr fr fr fr da de fr fr fr fr fr fr da de fr fr en fr fr fr da de fr fr fr fr fr fr da de fr fr fr fr fr fr da de fr en fr fr fr fr da de fr fr fr fr fr da de fr fr fr fr da de fr fr fr fr da de fr fr pt fr da de fr fr fr fr fr fr da de fr en fr fr da de fr fr fr fr fr da uk sv fr fr en da de fr fr fr da de nl fr da pl fr fr da de fr de fr da de fr nl da de fr fr en da de fr fr fr da de sv fr da de fr ru da hu hu hu hu en hu hu hu hu hu hu nn cs sk da hu hu hu hu hu hu hu hu hu hu hu
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával. (2009 októberéből)
A Løgting (teljes hivatalos nevén: Føroya løgting) Feröer (Dánia önkormányzattal rendelkező területe) parlamentje.
Tórshavn (é. sz. 62° 00′ 39″, ny. h. 6° 46′ 20″62.0109, -6.77209)
A Wikimédia Commons tartalmaz Løgting témájú médiaállományokat.
A legrégebbi ismert fénykép a Løgtingről, 1897 előttről
A három ősi északi parlament egyike (A Man szigeti Tinvaal és az izlandi Alþingi mellett), és egyben a világ egyik legrégebbi parlamentje: egy 1816 és 1852 közötti megszakítással körülbelül 900 óta működik. Az 1400 körüli időkig Althing néven működött. Épülete (melyet szintén Løgtingnek neveznek) egy 1856-ban, Carl Emil Dahlerup kormányzósága alatt épült faépület, amely a parlament eredeti helyétől, a Tinganes félszigettől északra, Tórshavn belvárosában (a Vaglið nevű területen) áll.
A választási törvény 2007-es módosítása szerint Feröer egyetlen választókerületet alkot, ahol 33 képviselői helyért folyik a versengés.[1] A Løgting tagjait négy évre választják. A választójog alsó korhatára 18 év.
A Løgting éves ülésszakait az Ólavsøka ünnep napján nyitja.
3 Választási eredmények 1906 óta
3.1 A legfrissebb eredmények
A feröeri ting (gyűlés) eredetileg úgynevezett alting volt, vagyis mind törvényhozó, mind igazságszolgáltató szerepkört betöltött. Ebben az időszakban a szigeteken nem volt végrehajtó hatalom, a döntések végrehajtásáról a családok gondoskodtak.
Amikor 1035 körül Feröer norvég fennhatóság alá került, az alting hatásköre és befolyása jelentősen lecsökkent. A 14-15. század folyamán alakult Løgtinggé, azaz ekkor már csak igazságszolgáltatási szerepkörrel bírt. Vezetőjét, a Løgmaðurt a király nevezte ki. 1380-ban a szigetcsoport – Norvégiával együtt – Dánia uralma alá került, de megőrizte korábbi berendezkedését. Mindezek ellenére a törvényhozás és a szigetek igazgatása területén a Løgting részben megőrizte befolyását egészen 1660-ig, az abszolút monarchia bevezetéséig. Ekkor hatásköre és befolyása újra lehanyatlott olyannyira, hogy 1816-ban fel is oszlatták.
Amikor 1849-ben Dánia szabad és a kor viszonyaihoz képest demokratikus alkotmányt kapott, ez Feröer különleges státusának végét jelentette. A feröeriek ezt követően kiharcolták parlamentjük újbóli összehívását: 1852-ben, Ólavsøka ünnepén újra összeült a Løgting, felélesztve ezzel a korábbi hagyományokat. Jóllehet ebben az időszakban csak tanácsadó szereppel bírt, jelentősége egyre nőtt, mint Feröer képviselője a kormány és a dán parlament (riksdag) felé, és mint gyakorlóterep a politika iránt érdeklődő feröeriek számára.
Az újjáalakulás óta a Løgting jogállásában számos változás történt. 1852-től a dán kormány képviselője hivatalból a Løgting elnöke volt, 1923-tól viszont már maga választotta; 1935-től pedig adókivetési jogot kapott. A II. világháború alatti baráti brit megszállás alatt a Dániával való kapcsolatok megszakadtak, és a Løgting gyakorlatilag törvényhozó hatalomként működött. A háború után egyik párt sem akart visszatérni a korábbi állapothoz, amikor Feröer gyakorlatilag egy megye jogállásával rendelkezett, így kemény tárgyalások következtek Dániával. Miután egy népszavazáson a feröeriek szűk többsége az elszakadás mellett döntött, 1948. április 1-jén Dánia önkormányzatot adott a szigeteknek. Ez a törvény szabályozta azt is, hogy a Løgting mely területeken alkothat törvényeket. A Løgting hatáskörét megszabó törvényt 1995-ben modernizálták.[2]
Az 1978-as választási törvény szerint a parlamentnek 27-32 tagja lehetett: a hét választókörzet 27 helye mellett 5 kiegészítő hely is volt. Az azóta megtartott nyolc választás mindegyike 32 tagot eredményezett. A törvényt 2007-ben módosították, és hét helyett egy választókörzetet alakítottak ki, ahol 33 képviselői helyért folyik a versengés.[1]
Az önrendelkezésről szóló 1948-as törvény alapjaiban változtatta meg a Løgting szerepét: az addig csak tanácskozási joggal rendelkező testület számos területen törvényhozó hatalmat kapott. A törvény szerint a törvényhozás különféle területei egy A-listára és egy B-listára oszlanak.
Az A-lista területei a Løgting hatáskörébe kerülhetnek, ha a Løgting vagy a dán kormány úgy dönt.
A B-lista területei csak akkor kerülhetnek a Løgting hatáskörébe, ha a feröeri és a dán kormány megegyeznek a feltételekről.
A honvédelem és a külpolitika nem tartozik a törvény hatálya alá, ezek a Dán Királyság kizárólagos jogkörei – jóllehet a 2005-ös Fámjini szerződés ezeken a területeken is növelte a feröeri parlament kompetenciáját.
Ez a szakasz egyelőre üres vagy erősen hiányos. Segíts te is a kibővítésében!
Választási eredmények 1906 ótaSzerkesztés
1906-ban alapították az első pártokat Feröeren: a Sambandsflokkurint (Unionista Párt) és a Sjálvstýrisflokkurint (Önkormányzás Párt). Míg az utóbbi a II. világháború óta nem játszik fontos politikai szerepet, az előbbi ma is a négy nagy párt egyike – a Javnaðarflokkurin (Szociáldemokrata Párt), a Tjóðveldi (Köztársaság Párt) és a Fólkaflokkurin (Néppárt) mellett.
A 2015. szeptember 1-jei választások eredményei:
Javnaðarflokkurin (Jvfl, Szociáldemokrata Párt)
Tjóðveldi (Tjfl, Köztársaság Párt)
Sambandsflokkurin (Sbfl, Unionista Párt)
Miðflokkurin (Mfl, Centrum Párt)
Nýtt Sjálvstýri (Új Önkormányzás)
Framburðsflokkurin (1998-ig) / Framsókn (2011-től)
Framsóknarflokkurin (1988) / Miðnámsflokkurin (2008)
↑ a b National election January 2008 (angol nyelven). The Representation of the Faroes in London, 2007. december 19. [2008. április 18-i dátummal az eredetiből archiválva]. (Hozzáférés: 2007. december 30.)
↑ THE FAROESE PARLIAMENT – 150 YEARS (angol nyelven). Faroestamps.fo, 2007. június 17. [2011. május 25-i dátummal az eredetiből archiválva]. (Hozzáférés: 2007. szeptember 20.)
A Wikimédia Commons tartalmaz Løgting témájú médiaállományokat.
Løgtingið 150 - Hátíðarrit 1 (A Løgting története, 1. kötet) (feröeri)
Løgtingið 150 - Hátíðarrit 2 (A Løgting története, 2. kötet) (feröeri)
Panorámakép a Løgting közeléből Archiválva 2021. január 16-i dátummal a Wayback Machine-ben (dán)
A lap eredeti címe: „https://hu.wikipedia.org/w/index.php?title=Løgting&oldid=24568691”
A lap szerkesztési előzményeinek megtekintése.
A lap utolsó módosítása: 2022. január 10., 19:06
A lap szövege CC BY-SA 3.0 alatt érhető el, ha nincs külön jelölve.